Narine Abgarian

Narine Jurii Abgarian edo Narine Jurievna Abgarian (, ; Berd, Tavux, Armeniako SES, 1971ko urtarrilaren 14a) armeniar idazle eta blogaria da, errusieraz idazten duena.

 Bizitza 
Narine Abgarian Armeniako Berd herrian jaio zen. Haren aita medikua zen, ama, berriz, irakaslea. 

Jerevango Briusov Hizkuntzen eta Gizarte Zientzien Unibertsitatean ikasi zuen eta 1993an Moskura joan zen bizitzera. Blog bat sortu zuen LiveJournal webgunean, eta horrela hasi zen bere literatura-ibilbidea. Lara Gall idazleak Astrel-SPb argitaletxeko editoreari gomendatu zion Abgarianekin harremanetan jartzeko, eta 2010ean Maniunia eleberri labur autobiografikoa argitaratu zuten, urtebete geroago Urteko Eskuizkribua saria irabazi zuena.

2012an Semion Andreitx. Letopis v karakuliakh liburua kaleratu zuen, eta 2014an Xokoladny deduxka (azken liburu hori Abgarianek Valeri Postnikovekin batera idatzi zuen).

2015eko abuztuan Aleksandr Grin saria irabazi zuen, eta 2016an Jasnaia Poliana saria.

Sozidanie ongintzazko fundazioko patronatuko kidea da. 

2018ko apirilean Serzh Sargsian lehen ministroaren aurkako testu bat argitaratu zuten Facebooken.

 Lanak 

 Sariak 

 2011: Urteko Eskuizkribua (Maniunia eleberri laburragatik)
 2013: BABY-НОС saria
 2015: Aleksandr Grin saria
 2016: Jasnaia Poliana saria (S neba upali tri jabloka eleberriagatik)

 Erreferentziak 

 Kanpo estekak 

Kategoria:Armeniako idazleak
Kategoria:XXI. mendeko emakume idazleak
Kategoria:Errusierazko idazleak
Kategoria:Emakume eleberrigileak
Kategoria:Emakume ipuingileak
Kategoria:Haur literaturako idazleak
Kategoria:Emakume blogariak